Úvod

Vianočné obdobie sa začína prvými vešperami Narodenia Pána a končí sviatkom Krstu Pána. Vianoce sú po Veľkej noci najstarším kresťanským sviatkom. Ich podstata tkvie v tajomstve zázračnej noci, ktorá spája nebo so zemou a Boha s človekom.

Vianočná noc je iná ako všetky ostatné. Je to noc, v ktorej chór anjelov spieval: „Sláva Bohu na výsostiach a na zemi pokoj ľuďom dobre vôle!“

Je to noc, v ktorej Boh prichádza k človeku v malom Dieťati uloženom v chudobných betlehemských jasliach.

Je to noc, v ktorej Boh prichádza k človeku, aby mu daroval svoje priateľstvo, svoju lásku, aby mu daroval seba samého vo svojom Synovi.

Boh urobil všetko, aby nás upútal a pritiahol svojou láskou. V príbytku svojho srdca aj my prijmime Ježiša Krista s takou vierou, starostlivosťou, láskou a radosťou, s akou ich prijala Mária s Jozefom.

Ak sa v nás narodí Boží Syn, ak ho prijmeme do súkromia svojho príbytku, budeme nasýtení najväčšími radosťami (sv. Ambróz).

Koniec ukážky